b'\n_START_ARTICLE_\n\xc4\x8clove\xc5\xa1ki skelet\n_START_PARAGRAPH_\n\xc4\x8clove\xc5\xa1ki skelet ali \xc4\x8dlove\xc5\xa1ko okostje \xc5\xa1teje ob rojstvu 308 kosti, z leti pa nekatere zarastejo in zato ima \xc4\x8dlovek v odrasli dobi okoli 208 kosti. Najdalj\xc5\xa1a kost je stegnenica, najmanj\xc5\xa1e kosti so slu\xc5\xa1ne kosti._NEWLINE_Skelet opravlja ve\xc4\x8d funkcij: podpira mehka tkiva, plo\xc5\xa1\xc4\x8date kosti varujejo notranje organe, kostnina je zaloga za organizem pomembnih soli (kalcij in fosfor), rde\xc4\x8di kostni mozeg je krvotvorni organ, saj v njem po rojstvu nastanejo eritrociti in ve\xc4\x8dji del levkocitov. Kosti dajejo \xc4\x8dloveku oporo in omogo\xc4\x8dajo gibanje. Na kosti, ki omogo\xc4\x8dajo premikanje, so prirasle skeletne mi\xc5\xa1ice - sila, ki nastane pri kr\xc4\x8denju in raztezanju mi\xc5\xa1ic, se prenese na kost in slednja se premakne.\n_START_SECTION_\nSkelet lobanje\n_START_PARAGRAPH_\nSkelet glave delimo na mo\xc5\xbeganski del (ossa cranii cerebralis) in obrazni del (ossa crani visceralis).'